Diari Oficial de la Generalitat Valenciana


Sumari del DOGV 9456, del 25-10-2022 (2022/9742)

RESOLUCIÓ de 29 de juny de 2022, de la Subdirecció General de Relacions Laborals, per la qual es disposa el registre i publicació de l'acord de la comissió paritària del VIII conveni col·lectiu laboral autonòmic de centres, entitats i serveis d'atenció a persones amb discapacitat de la Comunitat Valenciana, respecte a la taula salarial per a 2022 del personal de centres especials d'ocupació (localitzador CP\_BY45AK88)
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9456

Data del DOGV
:   25-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9742


Data del document
:   29-06-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 29 de juny de 2022, de la Subdirecció General de Relacions Laborals, per la qual es disposa el registre i publicació de l'acord de la comissió paritària del VIII conveni col·lectiu laboral autonòmic de centres, entitats i serveis d'atenció a persones amb discapacitat de la Comunitat Valenciana, respecte a la taula salarial per a 2022 del personal de centres especials d'ocupació (localitzador CP\_BY45AK88) [2022/9742]  
  
  
Vista l'acta d'acord de data 22 de juny de 2022, de la comissió paritària del conveni col·lectiu laboral autonòmic de centres, entitats i serveis d'atenció a persones amb discapacitat de la Comunitat Valenciana respecte a la taula salarial per a 2022 del personal de centres especials d'ocupació (localitzador CP\_BY45AK88), subscrit, d'una part pels representants de les organitzacions patronals FEAD, AGELVACEE i ASELDICOVA, i d'una altra, pels sindicats FE-CCOO-PV i UGT Serveis Públics PV, i de conformitat amb el que disposa l'article 90, apartats 2 i 3, del Reial decret legislatiu 2/2015, de 23 d'octubre, text refós de la Llei de l'Estatut dels Treballadors; article 2 del Reial decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, conforme a les competències transferides segons el Reial decret 4105/82, de 29 de desembre, resol:  
  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i depòsit del text de l'acord.  
  
Segon  
Disposar la seua publicació en el Diari Oficial de la Comunitat Valenciana.  
  
València, 29 de juny de 2022. - El subdirector general de Relacions Laborals: Joaquín Vañó Gironés.  
  
  
ACTA DE LA COMISSIÓ NEGOCIADORA DE LA REVISIÓ SALARIAL DE 4918 IQC VIII CONVENI COL·LECTIU LABORAL AUTONÒMIC DE CENTRES, ENTITATS I SERVEIS D'ATENCIÓ A PERSONES AMB DISCAPACITAT DE LA CV  
  
  
Per les organitzacions patronals:  
Per FEAD:  
Catalina Estevan Estevan, DNI 51886064B  
  
Per AGEVALCEE:  
Juan José Serrano Jiménez de la Plata, DNI 98680015A  
   
Per ASELDICOVA:  
Fernando Egido González, DNI 20558349H  
  
Per les organitzacions sindicals:  
  
Per la FE CC.OO-PV:  
Antonia Díaz Pozo, DNI 38508806Q  
Pepa Ramis Pérez, DNI 10959796A  
  
Per UGT Serveis Públics PV:   
María Navarro García, amb DNI 55771.817Y  
  
 València, als locals de CCOO, a les 11,30 hores del dia 22 de juny de 2022, es reuneixen les persones relacionades al marge en representació de les seues respectives organitzacions, en compliment del que s'estableix en l'article 4t del VIII Conveni.  
S'acorda, per part de totes les organitzacions, per unanimitat signar la taula salarial de 2022 per als Centres Especials d'Ocupació adjunta. Aquesta taula tindrà efectes retroactius des de l'1 de gener de 2022 i serà efectiva a partir de la seua publicació en el DOGV.   
I sense més assumptes a tractar, s'alça la sessió a les 12 h